b'\n_START_ARTICLE_\nEiksmarka\n_START_PARAGRAPH_\nEiksmarka er et velhavende forstadsomr\xc3\xa5de i den norske kommune B\xc3\xa6rum med omkring 4000 indbyggere. Det ligger lige vest for gr\xc3\xa6nsen til Oslo kommune, men inden for det sammenh\xc3\xa6ngende by- og forstadsomr\xc3\xa5de Oslo. Omr\xc3\xa5det best\xc3\xa5r n\xc3\xa6sten udelukkende af private villaer, og er ellers kendt for golf, tennis og ridning, og for sine mange gr\xc3\xb8nne omr\xc3\xa5der._NEWLINE_Eiksmarka h\xc3\xb8rer til den \xc3\xb8stlige del af B\xc3\xa6rum, der er det dyreste boligomr\xc3\xa5de i Norge med den mest velhavende og h\xc3\xb8jest uddannede befolkning i landet. Eiksmarka betjenes af Eiksmarka station p\xc3\xa5 T-banen i Oslo (der kaldes trikken i B\xc3\xa6rum og p\xc3\xa5 Oslo vest), med en rejsetid p\xc3\xa5 16 minutter til Nationaltheatret i Oslo centrum. De dyreste boliger p\xc3\xa5 Eiksmarka kan koste op mod 30 millioner.'